IFEC-W2 เปิดเทรดที่ 0.54 บ. โบรกฯให้มูลค่าเหมาะสม 2.35 บ.
IFEC-W2 เปิดเทรดวันแรกที่ 0.54 บาท ขณะที่เมื่อเวลา 10.03 น.หุ้น IFEC อยู่ที่ 10.70 บาท ราคาไม่เปลี่ยนแปลง มูลค่าซื้อขาย 6.08 ล้านบาท โดยเปิดตลาดที่ 10.70 บาท ราคาขึ้นสูงสุด 10.80 บาท และราคาต่ำสุด 10.60 บาท
28 ก.ค. 2558

ผู้สื่อข่าวรายงาน บริษัท อินเตอร์ ฟาร์อีสท์ วิศวการ จำกัด (มหาชน) ผู้ถือหุ้นสามัญเดิม ครั้งที่ 2 หรือ IFEC-W2 เปิดเทรดวันแรกที่ 0.54 บาท ขณะที่เมื่อเวลา 10.03 น.หุ้น IFEC อยู่ที่ 10.70 บาท ราคาไม่เปลี่ยนแปลง มูลค่าซื้อขาย 6.08 ล้านบาท โดยเปิดตลาดที่ 10.70 บาท ราคาขึ้นสูงสุด 10.80 บาท และราคาต่ำสุด 10.60 บาท
ทั้งนี้ IFEC-W2 ได้เป็นหลักทรัพย์ที่เข้าข่ายมาตรการกำกับการซื้อขาย ระดับ 1 : Cash Balance โดยมีผลตั้งแต่ 28 ก.ค. – 14 ส.ค.2558
ด้านบล.ทิสโก้ ระบุในบทวิเคราะห์ฯประเมินมูลค่าที่เหมาะสมของใบสำคัญแสดงสิทธิในการจองซื้อหุ้นสามัญของบมจ.อินเตอร์ ฟาร์อีสท์ วิศวการ ครั้งที่ 2 ใช้ชื่อย่อว่า IFEC-W2 คาดว่าจะมี All-in Premium +155.6% จากสถานะที่ Deep Out of The Money ถึง 57.20% และความผันผวนของหุ้นแม่ที่ค่อนข้างสูง 68.27% ต่อปี โดยเมื่อเทียบกับ IFEC-W1 แล้วเรามองว่า IFEC-W1 มีความน่าสนใจมากกว่าเนื่องจากซื้อขายด้วยส่วนลดและมี All-in Premium เพียง -14.34% เท่านั้น แต่ IFEC-W2 จะได้เปรียบในด้าน Gearing ที่สูงกว่า
นอกจากนี้ IFEC-W2 จะเข้ามาในตลาดพร้อมกับติด Cash Balance ตามหุ้นแม่ถึงวันที่ 14 ส.ค. จากการประเมินมูลค่าที่เหมาะสมด้วยวิธี BSM อ้างอิงราคาปิดหุ้นแม่ที่ 10.70 บาท (27 ก.ค.) จะได้มูลค่าที่เหมาะสมของ IFEC-W2 ที่ 2.35 บาท
ทั้งนี้ IFEC เดิมบริษัทประกอบธุรกิจจำหน่ายและให้เช่าเครื่องถ่ายเอกสาร แต่ได้เปลี่ยนธุรกิจมาเป็นผู้ผลิตและจำหน่ายกระแสไฟฟ้าจากพลังงานทดแทนประเภทต่างๆ ได้แก่ 1) โรงไฟฟ้าพลังงานแสงอาทิตย์ 2) โรงไฟฟ้าชีวมวล 3) โรงไฟฟ้าพลังงานลม 4) การบริหารจัดการขยะ โดยลงทุนผ่านบริษัทย่อย 14 แห่ง
IFEC-W2 จำนวนที่ออก 456.09 ล้านหน่วย จัดสรรให้แก่ผู้ถือหุ้นเดิมในอัตราส่วน 4 : 1 (ขึ้น XW 25 มิ.ย. 2015) อัตราใช้สิทธิ 1 : 1  @ 25 บาท, อายุ 3 ปี กำหนดใช้สิทธิได้ทุกวันทำการสุดท้ายของเดือน มิ.ย. (โดยใช้สิทธิได้ครั้งแรกคือวันที่ 31 พ.ค. 2016 และใช้สิทธิได้ครั้งสุดท้ายคือวันที่ 6 ก.ค. 2018)